ARMON SKANDAALI 1/2
Mitä ajattelet sanasta "skandaali"? Yleensä skandaalit ovat tuhoisia.
Onko mahdollista, että Jeesus liittyisi mihinkään skandaaliin?
Puhun teille tänään Lontoossa, joka on upea kaupunki.
On hienoa tuoda Jumalan sanaa tänne Dominion-teatteriin -
sekä tietysti teille.
Jos puhun "armon skandaalista", se sanooko teille mitään?
Armon skandaali: kuolit sijastani...
Mikä armossa on skandaalimaista? Sehän on sanoma rakkaudesta.
Ajatus armosta ei vaikuta ensi kuulemalta kovin skandaalimaiselta, -
mutta se, mitä Jeesus teki, oli Raamatun aikana skandaali, -
ja yhä edelleen se saa monin tavoin aikaan skandaaleja.
Ikuisesti toivo sydämessäni...
Mistä armon skandaalissa on kyse? Mikä armossa on skandaalimaista?
Sehän on mukava sanoma Jumalan anteeksiannosta ja siunauksesta.
Eihän siihen voi liittyä skandaalia. Mikä tuo skandaali sitten on?
Nykyajan mediamaailmassa kuulemme paljon skandaaleista.
Urheilussa voi tulla dopingskandaaleja, -
julkkisten elämässä on skandaaleja, joista lehdistö raportoi meille.
Kuvitelkaa kolme erilaista skandaalia, koska ne liittyvät saarnaani.
Yksi niistä on taloudellinen skandaali.
Australiassa kuninkaallinen komissio tutki kahden kuuluisan -
osavaltiomme Uuden Etelä-Walesin ministerin toimia -
erääseen sopimukseen liittyen.
Kaivostoiminnasta vastannut ministeri muutti kaivossopimusta niin, -
että kaivos sijaitsikin suoraan erään toisen ministerin mailla -
antaen tälle mahdollisuuden ansaita jopa satoja miljoonia dollareita.
Toimintaa pidettiin korruptiona, ja siitä nousi skandaali Australiassa.
Täällä Iso-Britanniassa se ei ole mitään uutta, koska teilläkin on ollut -
poliittisia skandaaleja. Se rahoista, entäpä moraalinen skandaali?
26.2.2012 mies nimeltä George Zimmerman ampui Floridassa -
toisen miehen, jonka nimi oli Trayvon Martin.
Monien mielestä näytti siltä, että syyllinen pääsi vapaaksi, -
kun taas syytön kuoli. Se on ristiriitaista. Se on skandaali.
Sellainen on moraalinen skandaali. Entäpä uskonnollinen skandaali?
Valitettavasti niitäkin tapahtuu eri puolilla maailmaa. Ehkä tunnetuin -
on kirkolliseen instituutioon liittyvä lasten hyväksikäyttöskandaali.
On siis erilaisia skandaaleja, mutta tämä skandaali on armon skandaali.
Tuon laulun ovat kirjoittaneet Matt Crocker ja poikani Joel.
Se on albumilla "Zion". Monet tuntevat sen, mutteivät tunne sen tarinaa.
Poikani Joel oli täällä Englannissa käymässä kaverinsa luona.
Hän oli kahvilassa erään muusikon ja erään taiteilijan kanssa.
Taiteilija ei ollut uskova eikä käynyt kirkossa. Muusikko oli uskova, -
mutta suhtautui kirkkoon kyynisesti. Joel taas on seurakunta-aktiivi.
He puhuivat Jeesuksesta.
Ehkä voit kuvitella keskustelun. Yhtäkkiä toinen noista muista sanoi: -
"Sehän on oikeastaan skandaali, armon skandaali".
Tuo ajatus oli tämän laulamamme laulun sanojen takana.
Se liittyy Roomalaiskirjeen lukuun 9, -
jossa puhutaan jatkuvasti armosta skandaalina.
Luetaan nämä jakeet yhdessä, ja sitten selitän niitä.
Room. 9:30―32. "Mitä me siis sanomme?
Että pakanat, jotka eivät tavoitelleet vanhurskautta, ovat saavuttaneet -
vanhurskauden, mutta sen vanhurskauden, joka tulee uskosta..."
Pakanat eivät edes etsineet vanhurskautta tai oikeaa asemaa -
Jumalan silmissä, mutta löysivät sen. Israel taas halusi tehdä oikein, -
"...mutta Israel, joka tavoitteli vanhurskauden lakia, -
ei ole sitä lakia saavuttanut. Minkätähden?
Sentähden, ettei se tapahtunut uskosta, vaan ikäänkuin teoista; -
sillä he loukkautuivat loukkauskiveen"
Siitä puhutaan loukkauksena ja kompastuskivenä, mutta tiesittekö, -
että kreikaksi se on "skandalon"? Skandalon on ansan osa.
Ansassa on jousi, ja lähellä syöttiä on pieni puinen osa, skandalon.
Syötti on siinä, ja siitä tulee meillekin sana "skandaali".
Monet kaatuvat siis loukkauksen syöttiin.
Skandalon on siis takana ajatukselle armosta kompastuskivenä -
tai loukkauksena monille, jotka tunsivat vain yhden tien Jumalan luo.
Se tie kuului vain yhdelle kansalle, -
ja sitten Paavali tulee kertomaan naurettavaa tarinaa toisesta tiestä, -
joka on täysin erilainen eikä perustu meihin vaan Jeesukseen, -
ja kaiken kukkuraksi se ei kuulu vain juutalaiskristityille, -
vaan kaikki saavat tulla Herran luo. Tämä loukkauskivi on vaikea ylittää.
Se on skandaali! Selittääkseen, mistä puhuu, -
Paavali käyttää erästä tarinaa, joka olisi skandaali vielä nykyisinkin.
Se saattaisi ylittää uutiskynnyksenkin. Tarinassa oli mies, -
hengellinen johtaja kaupungissaan, suoraselkäinen mies.
Häntä voisi kutsua pastoriksi.
Paavali ottaa tämän kertomuksen toisesta Raamatun kirjasta, -
jossa puhutaan vanhurskaudesta uskon kautta ja armosta skandaalina.
Tuo mies oli ollut pitkään sinkku, ja Jumala käski hänen mennä naimisiin.
Mitä odottaisitte pastorin vaimolta? Jos ajattelen omaa vaimoani, -
ainakin minulle hän on täydellinen pastorin vaimo. Hän on kaunis, -
mutta sen lisäksi hän on sisäisestikin kaunis ja rakastaa Jumalaa ja Sanaa.
Hän rakastaa ihmisiä ja minua. Mitä muuta enää tarvitaan?
Mutta tämän miehen, josta Paavali kertoo, vaimo on hyvin erilainen.
Hän on prostituoitu. Voitko kuvitella, millainen skandaali tämä on?
Hengellinen johtaja nai prostituoidun. Ei entistä prostituoitua, vaan nykyisen.
Näin tapahtuu. Voimme vain kuvitella miehen keskustelun Jumalan kanssa.
Sen on täytynyt olla aikamoinen keskustelu, -
mutta lopputulos on se, että mies menee naimisin prostituoidun kanssa.
Ihme kyllä, he ovat onnellisia ja saavat lapsiakin. Kaikki on hyvin jonkin aikaa.
Sitten skandaali pahenee entisestään.
Vaimo palaakin takaisin vanhaan elämäntapaansa.
Hän jättää perheensä ja päätyy bordelliin.
Jumala on käskenyt miehen naida ihmisen, joka palaa bordelliin -
oltuaan jonkin aikaa naimisissa, eikä mies tiedä, mitä tehdä.
Hän kysyy epätoivoisena Jumalalta: "Mitä minun pitää tehdä?"
Herra käskee hänen mennä bordelliin ja maksaa hinta, -
joka vapauttaa naisen, ja ottaa hänet takaisin elämäänsä.
Näin hän teki. Jos haluat kuvitella skandaalin, -
tämän esimerkin Paavali antaa.
Miehen nimi on tietysti Hoosea, ja prostituoitu on Goomer.
Kertomus löytyy Hoosean kirjasta, mutta luen nyt Roomalaiskirjeestä, -
Room. 9:25. "niinkuin hän myös Hoosean kirjassa sanoo: -
'Minä olen kutsuva kansakseni sen, joka ei ollut minun kansani, -
ja rakkaakseni sen, joka ei ollut minun rakkaani."
Juutalaiset olivat ainoa kansa, -
joiden saatavilla oli tieto Jumalasta.
Heille tämä on sellainen loukkaus- kivi, etteivät he pääse sen ympäri.
Monien uskonnollisten ihmisten kohdalla tilanne on edelleen sama.
He eivät voi ymmärtää, että ehkä tie Jumalan luo ei riipukaan heistä, -
vaan se perustuu siihen, että otamme vastaan Jeesuksen vanhurskauden.
Tällainen on tarina armon skandaalin taustalla. Sen kertoo Paavali, -
ja hänen taustansa tekee skandaalista vieläkin suuremman.
Apostoli Paavali oli ennen Saul, tiukka juutalainen, fariseusten fariseus -
Benjaminin heimosta, eli hän on tosi juutalainen hyvästä suvusta.
Tuossa asemassa hän vihasi kristinuskoa ja sanomaa Jeesuksesta.
Häntä voisi pitää terroristina, -
koska hän kulki ympäriinsä uhkuen murhanhimoa kristittyjä kohtaan -
ja halusi vangita heidät ja kiduttaa heitä.
Tällainen oli apostoli Paavali, jonka tekstiä luemme Raamatusta.
Sitten hän kohtasi Jumalan, ja yhden Apostolien tekojen luvun aikana -
hän teki täyskäännöksen, muuttui toiseksi ihmiseksi -
ja alkoikin saarnata omalle kansalleen tätä skandaalimaista uutista armosta.
Hetken kuluttua näemme, miten tämä liittyy teihin.
Jo se, että Paavali edes harkitsee asiaa, on skandaali.
Kristittyjen vainoajasta on äkkiä tullut armon apostoli.
Hänen kirjoittamansa Roomalaiskirje, josta nyt puhun, on armon manifesti.
Sen ensimmäiset 8 lukua kertovat evankeliumin Jeesuksesta ja armosta.
Seuraavissa kahdessa luvussa Paavali puhuu aikalaisilleen -
ja maanmiehilleen, joita hän rakastaa.
Hän haastaa heitä tällä skandaalimaisella loukkauskivellä, -
että Jeesus on tärkein kulmakivi, johon vanhurskautemme perustuu.
Jakeessa 9:33 hän sanoo:
"niinkuin kirjoitettu on: 'Katso, minä panen Siioniin loukkauskiven -
ja kompastuksen kallion, ja joka häneen uskoo, se ei häpeään joudu'."
Alatte varmaan ymmärtää sanomani.
Hoosean kertomus oli taloudellinen skandaali, -
koska Hoosea oli valmis maksamaan pöyristyttävän hinnan -
saadakseen oman vaimonsa bordellista.
Se oli moraalinen skandaali, koska kyseessä oli suoraselkäinen mies -
aikoi naida prostituoidun. Se oli myös uskonnollinen skandaali, -
koska Hoosea teki jotain todella epäuskonnollista, -
vaikka oli uskonnollinen johtaja.
Keskiajalla sana skandaali tarkoitti -
epäuskonnollisesta käytöksestä aiheutuvaa häpeää ja epäluottamusta.
Useimmissa piireissä Hoosean toimintaa pidettäisiin juuri sellaisena.
Alatteko ymmärtää tunnelman armon skandaalin taustalla?
Se koskettaa voimakkaasti myös teitä ja minua.
Skandaalimaista oli se, että sanoma, joka kuului vain juutalaisille, -
perustui lain noudattamiseen. Oikein tekemisestä sai palkan.
Jakeissa Room. 9:30―31 sanoma muuttuu uskon sanomaksi.
Jae 31: "mutta Israel, joka tavoitteli vanhurskauden lakia, -
ei ole sitä lakia saavuttanut. Minkätähden? Sentähden, -
ettei se tapahtunut uskosta..."
Uskoa todella tarvittiinkin, jotta he löytäisivät Kristuksen, -
sillä rehellisesti sanottuna kertomus oli ja on yhä vaikea uskoa.
On vaikea uskoa, että taustastamme ja heikkouksistamme huolimatta -
Jeesus Kristus voisi pelastaa jonkun meidänlaisemme.
Se kuulostaa edelleen uskomattomalta, -
ja skandaalimaisen armon hyväksyminen vaatii uskoa.
Laulun sanat ovat kauniit: "Armo, mitä olet tehnyt?
Murhattu minun vuokseni ristillä, syytetty ilman vikaa, -
syntini on pesty pois veressäsi." Kuunnelkaa: -
"Se on liian paljon ymmärrettäväksi.
Tiedän, että rakkautesi rikkoo lankeemukseni.
Armon skandaali: kuolit puolestani, joten sieluni saa elää.
Voi, tahdon olla kaltaisesi, antaa kaikkeni vain saadakseni tuntea Sinut.
Jeesus, ei ole ketään muuta kuin Sinä, ikuinen toivo sydämessäni."
Tämä on se laulu, se sanoma. Kompastuskivi on yhä monille -
skandaali, se on yhden askelen verran liian kaukana.
Siinä auttaa, jos ymmärrämme enemmän Jeesuksen sydäntä, -
ei vain Hänen kuolemaansa vaan myös Hänen elämäänsä, -
ja sitä, miten kaikki Hänessä liittyi Hänen tehtäväänsä tavoittaa ihmisiä.
Siksi tämän saman Roomalaiskirjeen luvun 9 jakeessa 16 sanotaan näin: -
"Niin se ei siis ole sen vallassa, joka tahtoo -
[saada välit kuntoon Jumalan kanssa], eikä sen, joka juoksee, -
vaan Jumalan, joka on armollinen."
Lopulta kyse ei ole meistä. Meillä on vapaa tahto, valta tehdä päätöksiä.
Meidän on päätettävä lähteä mukaan tähän upeaan armon skandaaliin, -
jolloin elämämme näyttämö on anteeksiannon näyttämö -
ja menneisyyden synnit siirretään yhtä kauas kuin itä on lännestä -
eikä Jumala muista niitä enää.
Uskoa tarvitaan, koska kuulostaa uskomattomalta, -
että Jumala voi tehdä sen sinussa ja minussa.
Uskonnolliset ihmiset nimittäin -
odottivat Messiaan olevan jotain aivan muuta.
Ehkä he odottivat, että Hän olisi vaikkapa suuri poliittinen johtaja, -
joka vapauttaisi juutalaiset roomalaisten miehityksen alta.
Ehkä he kuvittelivat mielessään kuninkaan valkoisen hevosen selässä.
Köyhä puuseppä aasin selässä ei vastannut heidän odotuksiaan.
Ehkä he odottivat hallitsijaa suurella valtaistuimella, -
eivät tavallista juutalaista miestä, joka kuoli ristillä.
Tämä on heille kompastuskivi.
Sanoma Jeesuksesta on taloudellinen skandaali, -
koska Jeesus toimi kuin Hoosea, joka maksoi älyttömän hinnan -
saadakseen takaisin naisen, joka oli jo hänen.
Jeesus maksoi älyttömän hinnan, jotta me voisimme tuntea -
Hänen rakkautensa ja armonsa, jotta meillä olisi tulevaisuus ja toivo, -
jotta tietäisimme, ettemme elä oman heikkoutemme, haavoittuvuutemme, -
menneiden virheidemme ja meille puhuttujen tappion sanojen mukaan, -
vaan että voisimme seistä Jeesuksen vanhurskauden päällä.
Se, jonka Jumalan Poika vapauttaa, on totisesti vapaa.
Se on täysin erilainen perusta. Jeesus ei kuitenkaan maksanut rahalla, -
Hän maksoi verellä.
Joistakin sekin ajatus on loukkaava.
Ajatus siitä, että Jeesus antoi verensä, elämänsä lähteen, -
jotta sinä ja minä voisimme tuntea tämän armoksi kutsutun skandaalin.
1. Pietarin kirjeessä puhutaan tästä taloudellisesta skandaalista.
1. Piet. 1:18―19: "tietäen, ettette ole millään katoavaisella, -
ette hopealla ettekä kullalla, lunastetut turhasta, -
isiltä peritystä vaelluksestanne, vaan Kristuksen kalliilla verellä, -
niinkuin virheettömän ja tahrattoman karitsan"
Se on taloudellinen skandaali ja myös moraalinen skandaali, -
koska näyttää siltä, että viaton kuoli, kun taas syyllinen, Barabbas, sai elää.
Itse asiassa viaton mies kuoli, ja syyllinen ihmiskunta pääsi vapaaksi.
Lopulta kyse oli väliaikaisesta vapaudesta, -
mutta näemme, että se oli taloudellinen ja moraalinen skandaali.
Se oli myös uskonnollinen skandaali, koska Hänet torjuttiin, -
jotta meidät voitaisiin hyväksyä. Hänet häväistiin, -
jotta me voisimme löytää rauhan. Eikö olekin kaunista?
Sanoma Jeesuksen rististä sai aikaan todella paljon ristiriitoja.
Näyttää siltä, että tuon ajan juutalaiset odottivat merkkiä, -
eivät ristillä kuolevaa maanmiestään, ja pakanat etsivät viisautta.
He halusivat kuulla suuria totuuksia, mutta saivatkin nöyrän ristiinnaulitun.
Tämä väitti olevansa Jumalan Poika. Tämä on skandaalimainen sanoma, -
koska se siirtää valokeilan pois meistä Jeesukseen.
Silti se on väkevä sanoma. Paavali puhui tästä skandaalista paljon.
Kun Raamatussa sanotaan, että sanoma Kristuksesta oli loukkauskivi, -
käytetään kreikan sanaa "skandalon", joka tarkoittaa skandaalia.
Kun ajattelemme skandaalia, meille tulee mieleen häpeä ja pilattu maine.
Jeesus tyhjensi itsensä ja maineensa ja kuoli ristillä.
Hän tuli ja otti kantaakseen kaikki syntimme, erehtyväisyytemme, -
heikkoutemme ja haavoittuvuutemme ja meni niiden kanssa ristille -
toivoen tuovansa uutta elämää.
Niin tapahtuikin, koska tyhjän haudan ja sen suulta vieritetyn kiven kautta -
Jeesus on nyt elämän antaja. Emme voi mitenkään ansaita sitä.
Armo perustuu Jeesukseen. Jos yritämme omassa voimassamme -
tehdä oikeita asioita ja saada suhteen Jumalaan kuntoon, epäonnistumme.
Armon skandaali oli se, että ne, jotka yrittivät elää oikein ja lain mukaan, -
eivät saaneet vanhurskautta, kun taas ne, jotka eivät etsineet Jumalaa, -
saivat kokea Jumalan armon ja saivat ylösnousseen Pelastajan siunauksen.
Rohkaisen sinua avaamaan elämäsi Jumalan armolle.
Kukaan ei ole liian paha, huono tai rikki, etteikö Jeesus kohtaisi häntä -
ja antaisi hänelle aivan uuden alun. Hän tuo elämää jokaiseen päivääsi.
Hän voi auttaa sinua arkielämäsi kanssa, olitpa missä vain.
Tiedän vain, että Herran sana on skandaalimainen, -
koska se yksinkertaisesti ottaa painon pois meistä ja teoistamme -
ja käskee meidän vain avata elämämme Jeesukselle -
ja antaa Hänen vanhurskautensa tulvia sinne.
Armo, se, mitä teit, -
kuolit puolestani tuolla ristillä...
―Rakastan tätä laulua. Se maalaa upean kuvan Jeesuksen elämästä.
Rakastan kohtaa, jossa sanotaan "Se on liian paljon ymmärrettäväksi".
Voin samaistua siihen, koska haluaisin yrittää kaikin voimin ymmärtää, -
kuka Jeesus on, kuka minä olen ja kuinka Hän tuli ja kuoli vuokseni.
Se kaikki on liian paljon ymmärrettäväksi.
Tiedän, että rakkautesi rikkoo lankeemukseni.
Kerran kävin kaverini kirkossa, ja siellä oli kastejuhla.
Eräs kastetuista oli halvaantunut. Hoitaja kertoi hänen todistuksensa.
Hän oli ennen ollut riippuvainen alkoholista ja huumeista.
Hän oli todella kaukana Jumalasta.
Sitten hän joutui pyörätuoliin onnettomuuden vuoksi.
Hän sanoi todistuksessaan, ettei ole ikinä kokenut oloaan näin vapaaksi.
Kun kuuntelin sitä ja katsoin, kuinka häntä kannettiin kastealtaaseen, -
mietin, miten se on mahdollista. Voimme luottaa Jumalaan -
ja tuntea vapauden armon kautta.
Armon skandaali: kuolit puolestani, -
joten sieluni saa elää.
Voi, tahdon olla kaltaisesi, -
antaa kaikkeni vain saadakseni tuntea Sinut.
Jeesus, ei ole ketään muuta kuin Sinä, -
ikuinen toivo sydämessäni.
Jos haluat, ettei elämäsi ole tarina raunioiden menneestä loistosta, -
vaan että rauniot heräävät taas eloon, pidä suhde Jeesukseen kunnossa.
Tuon suhteen perustalle voit rakentaa rauniosi uudelleen ja nousta tuhkasta.
UUSI ALBUMI HILLSONGILTA: -
GLORIOUS RUINS -ERIKOISPAINOS CD- TAI DVD-MUODOSSA.
Olemme osa tarinaa, jolla on loistokas alku ja loppu.
Myös matka on hieno, koska olemme matkalla kohti upeaa päämäärää.
GLORIOUS RUINS -ALBUMIN ERIKOISPAINOS -
SEKÄ BRIANIN JA BOBBIEN OPETUS "GLORIOUS" PAKETTINA.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
ERIKOISVIERAINA...
COLOUR 2014: RAUHAN, VALON JA RAKKAUDEN VALLANKUMOUS
HISTORIAN SUURIN RAKKAUSTARINA
Kiitos seurastasi. Jumalalla on suuri suunnitelma sinulle tulevina päivinä.
Kiitän Jumalaa armon skandaalista ja siitä, mitä se merkitsee jokaiselle.
Jeesuksen ansiosta voimme kokea siunauksen ja anteeksiannon.
Kyse ei ole siitä, mikä meissä on väärin, vaan mikä Hänessä on oikein.
Siunausta ja mahtavaa viikkoa! Muista, että paras on vielä edessä.
Suomennos: Anni Lähteenmäki